পরিবর্তন ডেস্ক ২:৩৭ অপরাহ্ণ, জুলাই ০২, ২০১৯
এখন আমের মৌসুম। সব কিছুতেই যেন আম খুজে বেড়াই। সবার বাড়িতেই এখন আম থাকেই। তবে একসাথে অনেক আম এনে রাখলে অতিরিক্ত পেকে যায়। সেগুল নষ্ট না করে ঝটপট বানিয়ে ফেলুন মজাদার জেলি। বছর জুড়ে রেখে খেতে পারবেন পাকা আমের জেলি। আসুন তাহলে দেখে নেই রেসিপিটি।
পাকা আম- ৫/৬টি
পাকা আমের খোসা ছাড়িয়ে টুকরা করে নিন। ব্লেন্ডারে সামান্য পানি দিয়ে ব্লেন্ড করে নিন আম। চুলায় প্যান বসিয়ে ব্লেন্ড করে রাখা আম দিন। সামান্য পানি ও চিনি দিন। ভালো করে নেড়ে লেবুর রস দিন। অনবরত নাড়তে হবে। রং গাঢ় হয়ে গেলে নামিয়ে মুখবন্ধ বয়ামে সংরক্ষণ করুন। পাউরুটি কিংবা বিস্কুটের সঙ্গে খান মজাদার আমের জেলি।